

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS JAUNIMO UŽIMTUMO 2021–2023 METŲ PROGRAMOS PATVIRTINIMO**

2020 m. gruodžio 3 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 7 straipsnio 22 punktu, 16 straipsnio 4 dalimi, Panevėžio rajono savivaldybės taryba n u s p r e n d ž i a:

Patvirtinti Panevėžio rajono savivaldybės jaunimo užimtumo 2021–2023 metų veiklos programą (pridedama).

Sandra Budreikienė

2020-11-19

 PATVIRTINTA

 Panevėžio rajono savivaldybės tarybos

 2020 m. gruodžio 3 d. sprendimu Nr. T-

**PANEVĖŽIO RAJONO SAVIVALDYBĖS JAUNIMO UŽIMTUMO**

**2021–2023 METŲ PROGRAMA**

**I SKYRIUS**

**BENDROSIOS NUOSTATOS**

1. Panevėžio rajono savivaldybės jaunimo užimtumo 2021–2023 metų programa (toliau – Programa) rengiama siekiant gerinti vaikų ir jaunimo užimtumo, socialinių įgūdžių formavimo, jauno žmogaus tobulinimo ir savęs realizavimo visuomenėje sąlygas.

2. Programos vykdytojai – Panevėžio rajono savivaldybės administracija, Panevėžio rajono savivaldybės švietimo, kultūros įstaigos, Užimtumo tarnybos Panevėžio skyriaus jaunimo darbo centras (toliau – Jaunimo darbo centras), Panevėžio rajono savivaldybės seniūnijos, nevyriausybinės jaunimo organizacijos, neformalios jaunimo grupės.

3. Pagrindinės sąvokos:

3.1. **jaunimas** (jauni žmonės) – asmenys nuo 14 iki 29 metų;

3.2. **jaunimo organizacija** – Lietuvos Respublikos asociacijų įstatymo nustatyta tvarka jaunimui ir (ar) jaunimo interesams atstovauti įsteigta asociacija, kurios ne mažiau kaip 2/3 narių yra jauni žmonės ir (ar) jaunų žmonių interesams atstovaujančios asociacijos, kurių kiekvienos ne mažiau kaip 2/3 narių yra jauni žmonės;

3.3. **su jaunimu dirbanti organizacija** – juridinis asmuo, kurio vienas iš veiklos tikslų – atlikti darbą su jaunimu;

3.4. **jaunimo politika** – priemonių, kuriomis sprendžiami jaunimui aktualūs klausimai ir siekiama sudaryti palankias sąlygas formuotis jauno žmogaus asmenybei ir jo integravimuisi į visuomenės gyvenimą, visuma.

3.4. **prevencija** – priemonės ir būdai, kuriais siekiama užkirsti kelią socialinės rizikos veiksniams atsirasti ir plėtotis;

3.5. **saviraiška** – asmenybės prigimties ir patirties realizavimas veikloje, kurios metu atsiskleidžia asmenybės talentas, gebėjimai ir išgyvenimai;

3.6. **socialinė atskirtis** – nesavanoriškas nutolimas nuo visuomenės vertybių;

3.7. **socialinė rizika** – įvairios visuomeninio gyvenimo aplinkybės, sudarančios sąlygas vaikų ir jaunimo socialinei atskirčiai atsirasti;

3.8. **socializacija** – žmogaus vystymasis visą jo gyvenimą sąveikaujant su aplinka, socialinių normų ir kultūros vertybių perėmimo procesas, tobulinimasis ir savęs realizavimas toje visuomenėje, kuriai jis priklauso;

3.9. **pilietiškumas** – asmens savo teisių, atsakomybės ir pareigų demokratinei valstybei suvokimas, veikla visuomenės labui, bendrapiliečių teisių ir laisvių, demokratijos gynimas, gerovės Lietuvai siekimas;

3.10. **tautiškumas** – asmens savo tautos istorijos, kultūros savitumo suvokimas, tautos tapatumo puoselėjimas, įsipareigojimas Lietuvos tautai ir valstybei, lietuviškosios kultūrinės ir politinės tapatybės išlaikymas ir kūrimas;

3.11. **projektas** – tikslinė grupės ar organizacijos veikla, kuri yra apibrėžta pasirengimo ir įgyvendinimo terminais, tikslais, finansavimo šaltiniais, autoriais ir vykdytojais;

3.12. **jaunimo verslumas** – jauno žmogaus požiūris, įgūdžiai ir žinios, kurie leidžia atpažinti galimybę kurti pridėtinę vertę (tiek socialinę, tiek ekonominę), ir veiksmai, skirti šiai galimybei panaudoti.

**II SKYRIUS**

**PROGRAMOS TIKSLAI, UŽDAVINIAI**

4. Programos tikslai:

4.1. stiprinti jaunimo organizacijas, savivaldą ir skatinti jaunimo organizacijų tinklo plėtrą;

4.2. sudaryti sąlygas jaunimo užimtumui;

4.3. skatinti jaunimo verslumą;

4.4. skatinti jaunimo pilietinį aktyvumą;

4.5. skatinti savanorystę, spręsti jaunimo integravimosi į darbo rinką problemas;

4.6. skatinti jaunimo ir su jaunimu dirbančių organizacijų bendradarbiavimą pilietinio ugdymo, prevencijos, jaunimo sveikatos stiprinimo srityse.

5. Programos uždaviniai:

5.1. gerinti jaunimo organizacijų veiklos kokybę;

5.2. teikti pagalbą asmenims, steigiantiems naujas organizacijas;

5.3. gerinti informacinę sklaidą apie jaunimo ir su jaunimu dirbančių organizacijų veiklą;

5.4. stiprinti jaunimo savivaldą;

5.5. sudaryti sąlygas jaunimo organizacijų veiklai;

5.6. sudaryti sąlygas, kad vaikai ir jaunimas ir po pamokų galėtų lankyti užsiėmimus pagal savo pomėgius;

5.7. sudaryti sąlygas neformalių jaunimo grupių laisvalaikiui;

5.8. remti neorganizuoto jaunimo iniciatyvas;

5.9. skatinti jaunimo saviraišką ir jaunimo sportinę veiklą;

5.10. sudaryti sąlygas neformalių ir formalių jaunimo grupių veiklai;

5.11. padėti jaunimui susipažinti su savanoryste ir suteikti galimybes savanoriauti;

5.12. stiprinti ankstyvąjį profesinį informavimą;

5.13. skatinti jaunimo verslo pradžią ir plėtrą;

5.14. ugdyti jaunų žmonių verslumą;

5.15. skatinti tarpinstitucinį bendradarbiavimą, sprendžiant jaunimo ir su jaunimu susijusius klausimus;

5.16. sudaryti sąlygas jaunimo organizacijų atstovams dalyvauti savivaldybės įgyvendinamuose tarptautiniuose projektuose;

5.17. įtraukti jaunimo atstovus iš mokinių į savivaldybės darbo grupių, komisijų sudėtį.

**III SKYRIUS**

**PROGRAMOS ĮGYVENDINIMO PRIEMONĖS**

 6. Numatomos šios pagrindinės programos priemonės:

|  |
| --- |
| **1 tikslas. Remti nevyriausybines jaunimo organizacijas, mokinių savivaldą per projektinę veiklą ir skatinti jaunimo organizacijų tinklo plėtrą** |
| Eil. Nr. | Uždavinys | Uždavinio įgyvendinimo priemonė | Vykdytojai |  |
| Vykdytojai | Terminas |
| 1. | Gerinti jaunimo organizacijų veiklos kokybę | 1.1. Skleisti informaciją apie galimybę gauti metodinę medžiagą, skirtą organizacijų veiklai | Panevėžio rajono savivaldybės jaunimo reikalų taryba (toliau – JRT), jaunimo reikalų koordinatorius (toliau – JRK) | 2021–2023 m. |
|  |  | 1.2. Organizuoti jaunimo organizacijų narių mokymus | JRT, JRK, Panevėžio rajono švietimo centras | 2021–2023 m. |
|  |  | 1.3. Skleisti informaciją apie kitų organizacijų vykdomus mokymus (interneto svetainėje [www.panrs.lt](http://www.panrs.lt), švietimo įstaigų interneto svetainėse, socialiniuose tinkluose, el. paštu) | Panevėžio rajono švietimo centras, JRT, JRK, tarpinstitucinio bendradarbiavimo koordinatorius (toliau – TBK) | 2021–2023 m. |
|  |  | 1.4. Skirti dalinį finansavimą jaunimo iniciatyvų veiklos programoms įgyvendinti | Panevėžio rajono savivaldybės administracija | 2021–2023 m. |
| 2. | Stiprinti Panevėžio rajono jaunimo organizacijų tarybos „Apskritas stalas“ veiklą  | Pritraukti naujų jaunimo organizacijų į Panevėžio rajono jaunimo organizacijų tarybą „Apskritas stalas“ (toliau – PRAS) | JRT, JRK, PRAS | 2021–2022 m. |
| 3. | Teikti pagalbą steigiant naujas organizacijas  | 3.1. Teikti konsultacijas steigėjams | JRK  | 2021–2023 m. |
|  |  | 3.2. Kompensuoti 100 proc. naujos jaunimo organizacijos registracijos išlaidas | JRT, Panevėžio rajono savivaldybės administracija | 2021–2023 m. |
| 4. | Gerinti informacinę sklaidą apie jaunimo ir su jaunimu dirbančių organizacijų veiklą  | 4.1. Siekiant skatinti jaunimą domėtis aktualia jaunimui informacija, sukurti Panevėžio rajono jaunimui paskyrą socialiniuose tinkluose (*Facebook, Instagram* ir pan.) | JRT, JRK | 2021 m. |
|  |  | 4.2. Viešinti jaunimui skirtą aktualią informaciją interneto svetainėje [www.panrs.lt](http://www.panrs.lt/) ir kituose socialiniuose tinkluose, kurie skirti Panevėžio rajono jaunimui  | JRK | 2021–2023 m. |
|  |  | 4.3. Skleisti informaciją apie jaunimo organizacijų veiklą | Jaunimo nevyriausybinės organizacijos, JRK  | 2021–2023 m. |
| 5. | Stiprinti mokinių savivaldą | 5.1. Sudaryti sąlygas švietimo įstaigose steigti mokinių savivaldos institucijas ir remti jų veiklą (leisti naudotis patalpomis, organizacine technika ir kt.) | Švietimo įstaigos, Panevėžio rajono savivaldybės administracija | 2021–2023 m. |
|  |  | 5.2. Įtraukti jaunimo atstovą į Panevėžio rajono švietimo tarybos sudėtį | Panevėžio rajono švietimo taryba | 2021 m. |
|  |  | 5.3. Finansuoti Panevėžio rajono savivaldybės JRT veiklą | Panevėžio rajono savivaldybės administracija | 2021–2023 m. |
| 6. | Sudaryti sąlygas jaunimo organizacijų veiklai | 6.1. Sudaryti sąlygas naudotis savivaldybei priklausančiomis patalpomis  | Panevėžio rajono savivaldybės administracija | 2021–2023 m. |
| **2 tikslas. Sudaryti sąlygas jaunimo laisvalaikiui ir saviraiškai** |
| 7. | Sudaryti sąlygas neformalių jaunimo grupių laisvalaikio užimtumui | 7.1. Skirti dalinį finansavimą Atviro jaunimo centro veiklos programai, numatant atskiroje eilutėje biudžete | Panevėžio rajono savivaldybės administracija | 2021–2023 m. |
|  |  | 7.2. Įsteigti Atvirą jaunimo erdvę Panevėžio rajone (1 nauja erdvė) | JRT, JRK, Panevėžio rajono savivaldybės administracija | 2022 m. |
|  |  | 7.3. Organizuoti mokymus savivaldybės administracijai apie atvira darbą su jaunimu | JRT, JRK, Panevėžio rajono savivaldybės administracija | 2022 m. |
| 8. | Sudaryti sąlygas mobiliojo darbo su jaunimo veiklai ir jos plėtrai  | 8.1. Atlikti mobiliojo darbo su jaunimu įgyvendinimo savivaldybėje analizę | JRT, JRK | 2021 m. |
|  |  | 8.2. Užtikrinti mobiliojo darbo finansavimą, parengti teisės aktus, įtraukti į planavimo dokumentus ir t. t. | JRT, JRK, Panevėžio rajono savivaldybės administracija | 2022 m. |
| 9. | Skatinti jaunimo saviraišką ir jaunimo sportinę veiklą | 9.1. Leisti naudotis švietimo įstaigų sporto salėmis jaunimui po pamokų | Panevėžio rajono savivaldybės administracija, švietimo įstaigos  | 2021–2023 m. |
|  |  | 9.2. Leisti naudotis švietimo įstaigų sporto salėmis savaitgaliais ir vasaros atostogų metu | Švietimo įstaigos | 2021–2023 m. |
|  |  | 9.3. Leisti naudotis mokyklų stadionais | Švietimo įstaigos | 2021–2023 m. |
|  |  | 9.4. Skatinti jaunimą dalyvauti savo gyvenamosios aplinkos, sporto aikštynų tvarkymo programose | JRK, JRT, seniūnijos, bendruomenės | 2021–2023 m. |
| 10. | Sudaryti sąlygas neformalių ir formalių jaunimo grupių veiklai | Leisti naudotis švietimo įstaigų, neformaliojo vaikų švietimo įstaigų, kultūros įstaigų patalpomis ir organizacine technika neformalioms ir formalioms jaunimo grupėms, savo veiklą vykdančioms šiose įstaigose | Švietimo, kultūros įstaigos  | 2021–2023 m. |
| **3 tikslas. Skatinti savanorystę, spręsti jaunimo integravimosi į darbo rinką problemas**  |
| 11. | Padėti jaunimui susipažinti su savanoryste ir suteikti galimybes savanoriauti  | 11.1. Skleisti informaciją apie savanorystės teikiamą naudą jaunimui, organizacijoms, bendruomenėms | JRK, JRT,jaunimo nevyriausybinės organizacijos | 2021–2023 m. |
|  |  | 11.2. Supažindinti jaunimą su Europos savanorių tarnybos (toliau – EST) savanorystės galimybėmis, savanorystės teikiama nauda | Jaunimo tarptautinio bendradarbiavimo agentūros akredituoti konsultantai | 2021–2023 m. |
|  |  | 11.3. Sudaryti galimybes dalyvauti įgyvendinant savanorystės programas | Jaunimo nevyriausybinės organizacijos, nevyriausybinės organizacijos, kultūros įstaigos, švietimo įstaigos | 2021–2023 m. |
| 12. | Stiprinti ankstyvąjį profesinį informavimą | 12.2. Suteikti informaciją apie mokymosi bei įsidarbinimo galimybes šalyje ir užsienyje [www.uzt.lt](http://www.uzt.lt) | Užimtumo tarnyba, Jaunimo darbo centras | 2021–2023 m. |
| 13. | Padėti integruotis jaunimui į darbo rinką  | 13.1. Informuoti jaunimą apie darbo rinką ir ją reglamentuojančius teisės aktus [www.uzt.lt](http://www.uzt.lt) | JRK, Užimtumo tarnyba, Jaunimo darbo centras | 2021–2023 m. |
|  |  | 13.2. Motyvuoti jaunimą aktyviai dalyvauti darbo rinkoje ir padėti prisitaikyti prie darbo rinkos pokyčių |  JRK, Užimtumo tarnyba, Jaunimo darbo centras | 2021–2023 m. |
|  |  | 13.3. Bendradarbiauti su Panevėžio apskrities JGI (jaunimo garantijų iniciatyvos) koordinatoriais | JRK, JRT | 2021–2023 m. |
| 14. | Skatinti jaunimo verslo pradžią ir plėtrą | 14.1. Informuoti jaunimą apie verslumo skatinimą Lietuvoje | Panevėžio rajono savivaldybės administracija, Užimtumo tarnyba, Jaunimo darbo centras | 2021–2023 m. |
|  |  | 14.2. Skatinti jaunus verslininkus teikti paraiškas Panevėžio rajono savivaldybės smulkaus ir vidutinio verslo rėmimo fondo programai | Panevėžio rajono savivaldybės administracija | 2021–2023 m. |
|  |  | 14.3. Skelbti informaciją savivaldybės interneto svetainėje [www.panrs.lt](http://www.panrs.lt)., socialiniuose tinkluose apie paraiškų teikimą įvairiems fondams siekiant gauti finansinę paramą verslui | Panevėžio rajono savivaldybės administracija, JRK | 2021–2023 m. |
|  |  | 14.4. Bendradarbiauti su Panevėžio rajono vietos veiklos grupe ir teikti jaunimui informaciją apie jų skelbiamus konkursus | JRT, JRK | 2021–2023 m. |
| 15. | Ugdyti jaunų žmonių verslumą  | 15.1. Skatinti jaunojo verslininko rėmimą | Smulkiojo ir vidutinio verslo rėmimo komisija | 2021–2023 m. |
| 15.2. Organizuoti viešųjų verslo informavimo, konsultavimo, mokymo ir panašių renginių jaunimui | JRK, JRT, Užimtumo tarnyba, Jaunimo darbo centras | 2021–2023 m. |
|  |  | 15.3. Kiekvienais metais viešinti jaunojo verslininko sėkmės istorijas (ne mažiau viena sėkmės istorija per metus) | JRK, užimtumo tarnyba, jaunimo darbo centras | 2021–2023 m. |
| 16. | Skatinti jaunimo savanoriškos tarnybos modelio įgyvendinimą | 16.1. Organizuoti susitikimus, renginius, kurie skatintų galinčias savanorius priimti organizacijas akredituotis (per metus nemažiau kaip 2 susitikimai ar renginiai) | JRT, JRK | 2021–2023 m. |
|  |  | 16.2. Skatinti jaunimo dalyvavimą savanoriškoje veikloje (susitikimai, mokymai) | JRT, JRK, TBK | 2021–2023 m. |
| **4 tikslas. Skatinti jaunimo ir su jaunimu dirbančių organizacijų bendradarbiavimą pilietinio ugdymo, prevencijos, jaunimo sveikatos stiprinimo srityse** |
| 17. | Skatinti tarpinstitucinį bendradarbiavimą  | 17.1. Organizuoti tarpžinybinius susitikimus su valdžios institucijomis, Panevėžio rajono visuomenės sveikatos biuru, Panevėžio apskrities vyriausiuoju policijos komisariatu, Panevėžio rajono pedagogine psichologine tarnyba, Panevėžio rajono švietimo centru, Užimtumo tarnybos Jaunimo darbo centru, vietos bendruomenėmis ir kt. | JRT, JRK, TBK | 2021–2023 m. |
|  |  | 17.2. Organizuoti tarpinstitucinius susitikimus | Jaunimo ir su jaunimu dirbančios organizacijos, JRK, JRT, TBK | 2021–2023 m. |
| 18. | Sudaryti sąlygas jaunimo organizacijų atstovams dalyvauti savivaldybės įgyvendinamuose tarptautiniuose projektuose | 18.1. Įtraukti jaunimo atstovą į savivaldybės įgyvendinamus tarptautinius projektus  | JRT, JRK, Panevėžio rajono savivaldybės administracija | 2021–2023 m. |
|  |  | 18.2. Skatinti informacijos sklaidą | JRK, JRT | 2021–2023 m. |

**IV SKYRIUS**

**PROGRAMOS FINANSAVIMAS**

7. Programos finansavimo šaltiniai:

7.1. savivaldybės biudžeto lėšos jaunimo projektinei veiklai;

7.2. savivaldybės biudžeto lėšos institucinei jaunimo veiklai;

7.3. nacionalinių programų lėšos;

7.4. tarptautinių programų lėšos;

7.5. savanoriškos fizinių ir juridinių asmenų įmokos;

7.6. kitos teisėtai įgytos lėšos.

8. Savivaldybės lėšos šiai Programai įgyvendinti skiriamos pagal Panevėžio rajono savivaldybės biudžeto finansines galimybes, rengiant atitinkamų metų savivaldybės biudžetą.

9. Nustatyti, kad atsakingi Programos priemones vykdo iš atitinkamais metais jiems skirtų asignavimų.

**V SKYRIUS**

**NUMATOMI REZULTATAI IR VERTINIMO KRITERIJAI**

10. Įgyvendinus Programą, prognozuojami šie rezultatai:

10.1. sudarytos socialiai teisingos jaunimo laisvalaikio ir saviraiškos sąlygos;

10.2. sumažės socialinę atskirtį patiriančių vaikų ir jaunimo;

10.3. padidės jaunimo, kuris įgis komunikabilumo, pasitikėjimo savimi, vadybos, planavimo ir planų įgyvendinimo, komandinio darbo, interesų derinimo, socialinių įgūdžių, būtinų verslui;

10.4. suteikta tinkama pagalba jaunimo veiklos pradžiai ir plėtrai;

10.5. sustiprinta mokyklų bendruomenių savivalda;

10.6 padaugės jaunimo, dalyvaujančio jaunimo organizacijų veikloje, sustiprės šių organizacijų visuomeninis vaidmuo;

10.7. sukurtos geresnės sąlygos jaunimo pilietiniam ir tautiniam ugdymuisi;

10.8. sustiprinta jaunimo organizacijų veikla, užtikrintas šios veiklos tęstinumas;

10.9. pagerės informacijos prieinamumas jaunimui bei su jaunimu dirbančioms organizacijoms;

10.10. bus sukurtas tarpinstitucinio bendradarbiavimo mechanizmas.

11. Šios Programos vertinimo kriterijai:

11.1. lėšos, skirtos jaunimo projektams įgyvendinti;

11.2. kasmet vykdytų projektų skaičius;

11.3. jaunimo, dalyvaujančio projektinėje veikloje, skaičius;

11.4. organizuotų tarpžinybinių susitikimų skaičius;

11.5. suteiktų konsultacijų dėl įdarbinimo skaičius;

11.6. įdarbintų jaunų žmonių skaičius;

11.7. organizuotų mokymų skaičius;

11.8. jaunojo verslininko sėkmės istorijų skaičius;

11.9 savo verslą įkūrusių jaunų žmonių skaičius;

11.10. pranešimų, skirtų jaunimui, išspausdintų žiniasklaidoje, skaičius,

11.11. jaunų asmenų, įtrauktų į savivaldybės įgyvendinamus tarptautinius projektus, skaičius;

11.12. neformalių jaunimo grupių, įtrauktų į bendruomenių projektinę veiklą, skaičius.

1. **VI SKYRIUS**

**ĮGYVENDINIMO KONTROLĖ**

12. Panevėžio rajono savivaldybės jaunimo reikalų koordinatorius (vyr. specialistas) ir Panevėžio rajono savivaldybės jaunimo reikalų taryba koordinuoja Programos priemonių įgyvendinimą.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**JAUNIMO REIKALŲ KOORDINATORĖ (VYR. SPECIALISTĖ)**

1. Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO JAUNIMO UŽIMTUMO 2021–2023 METŲ PROGRAMOS PATVIRTINIMO“ PROJEKTO**

2020-11-19

Panevėžys

 **1. Projekto rengimą paskatinusios priežastys.**

 Siekiant sudaryti palankias sąlyga jaunimo politikai ir jaunimo užimtumui rajone, parengtas Panevėžio rajono jaunimo užimtumo 2021–2023 metų programos projektas, kuris patvirtintas 2020 m. lapkričio 16 d. jaunimo reikalų tarybos posėdyje. Projektą nuspręsta teikti Panevėžio rajono savivaldybės tarybai.

 **2. Sprendimo projekto esmė ir tikslai.**

 Sprendimo projekto tikslas – sudaryti sąlygas jaunimo užimtumui, skatinti jaunimo verslumą, pilietinį aktyvumą, savanorystę, spręsti jaunimo integravimosi į darbo rinką problemas, skatinti jaunimo ir su jaunimu dirbančių organizacijų bendradarbiavimą pilietinio ugdymo, prevencijos, jaunimo sveikatos stiprinimo srityse.

 **3.** **Kokių pozityvių rezultatų laukiama.**

 Pagerintos vaikų ir jaunimo užimtumo, socialinių įgūdžių formavimo, jauno žmogaus tobulinimo ir savęs realizavimo visuomenėje sąlygos.

 **4.Galimos neigiamos pasekmės priėmus sprendimą, kokių priemonių reikėtų imtis, kad tokių pasekmių būtų išvengta.**

 Neigiamų pasekmių nenumatoma.

 **5. Kokius galiojančius teisės aktus būtina pakeisti ar panaikinti, priėmus teikiamą projektą.**

 Teisės aktų keisti ar naikinti, priėmus sprendimą, nereikės.

 **6. Reikiami paskaičiavimai, išlaidų sąmatos bei finansavimo šaltiniai, reikalingi sprendimo įgyvendinimui.**

Sprendimui įgyvendinti papildomų savivaldybės biudžeto lėšų nereikės.

 **7. Kiti, sprendimo projekto rengėjo nuomone, reikalingi paaiškinimai.**

 Sprendimo projektui nereikalingas antikorupcinis vertinimas.

Jaunimo reikalų koordinatorė (vyr. specialistė) Sandra Budreikienė